Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: iránymutatás szabályaival érintett hatóság tagjainak, amelyeket az alapul fekvõ törvény nem tartalmaz. A jogalkotásról szóló 1987. évi XI. törvény (a továbbiakban: Jat.)
Paragraph Index: 1204

5. Az indítványok tartalmából is megállapíthatóan a vizsgált jogintézmény harmadik feltételének mérlegelése kapcsán további probléma a joghátrányok halmozásának kérdése: a bûnmegelõzési ellenõrzésre vonatkozó és a feltételes szabadságra bocsátásra elõírt alkalmazási szabályok összeütközése. 5.1.1. A bûnmegelõzési ellenõrzés elrendelése érintheti a feltételes szabadságra bocsátottakat is (l. III/1. pont), s így nem zárható ki, hogy ugyanazon elítélt esetében, ugyanazon bv. bíró — a döntési határidõkre vonatkozó szabályokra is figyelemmel — elõbb pozitív tartalommal határoz a feltételes szabadságra bocsátás kérdésében, majd utóbb mégis köteles lesz elrendelni a bûnmegelõzési ellen- õrzést. A két jogintézmény vizsgálati szempontjai ugyanis gyökeresen eltérnek, a két eljárás egymásra tekintet nélkül folyik, s a két intézkedés párhuzamos fennállása a Kollégiumvezetõk álláspontja c. dokumentum alapján sem kizárt. Ez a megoldás azonban a bíró alkotmányos helyzete szempontjából kifogásolható. A feltételes szabadlábra helyezés vizsgálatakor alapvetõ szempont, hogy az elítélt magatartásában, erkölcsi szemléletében, a társadalmi értékekhez való viszonyában a szabadságvesztés végrehajtása alatt történt-e pozitív változás a korábbi életviteléhez képest. A bûnmegelõzési ellenõrzés kezdeményezéséhez az Rtv. 35. §-ból következõen elegendõ lehet az a puszta feltételezés is, miszerint korábbi kapcsolatait az elítélt nem számolta fel „olyan mértékben”, hogy a kezdeményezõ meg legyen gyõzõdve e kapcsolatok felújításának kizártságáról. 2003/122. szám Ahogyan arra már az Alkotmánybíróság az elõzõekben is utalt, az Rtv. nem ad mérlegelési szempontokat a veszélyes kapcsolatok milyenségének és mélységének vizsgálatához az intézkedést indítványozó számára. Következésképpen az Rtv. 35. §-ában megállapított szempontok megléte vagy hiánya tekintetében a bv. bírónak gyakorlatilag nemcsak felülmérlegelési lehetõsége nincs, valójában még abba a helyzetbe sem kerül, hogy az indítvány megalapozottságát ellenõrizze. Hozhat tehát mérlegelésen alapuló pozitív döntést — az eltérõ szempontokon alapuló — feltételes szabadságra bocsátás tekintetében, ám késõbb — valódi mérlegelési lehetõség nélkül — határozni kényszerül a bûnmegelõzési ellenõrzés elrendelésérõl ugyanazon elítélttel szemben.

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes